**Αθήνα:** 19.12.2024

**Αρ. Πρωτ.:** 1261

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Απαλλαγή από τη συμμετοχή στη φαρμακευτική δαπάνη όλων των συνταξιούχων με αναπηρία ζητά η ΕΣΑμεΑ**

Επείγουσα επιστολή (επισυνάπτεται) στη Βουλή απέστειλε η ΕΣΑμεΑ, για την τροπολογία για την απαλλαγή από τη συμμετοχή στη φαρμακευτική δαπάνη κατηγορίας συνταξιούχων (όσοι λάμβαναν ή θα μπορούσαν να λαμβάνουν δυνητικά το ΕΚΑΣ), ζητώντας να διευρυνθούν τα κριτήρια, καθώς τόσο το ηλικιακό όριο των 65 ετών, όσο και το ποσοστό αναπηρίας 80%, δεν ανταποκρίνονται στην πραγματικές ανάγκες των χαμηλοσυνταξιούχων με αναπηρία, οι οποίοι παίρνουν σύνταξη σε ηλικίες κάτω των 65 ετών και ποσό σύνταξης ανάλογο με το ποσοστό αναπηρίας τους.

Στους συνταξιούχους που λαμβάνουν μειωμένη σύνταξη λόγω ανικανότητας με ποσοστό αναπηρίας από 67% έως και 79,9% χορηγείται το 75% της εθνικής σύνταξης και με ποσοστό αναπηρίας από 50% έως και 66,9% χορηγείται μόλις το 50% αυτής: Είναι εμφανές ότι είναι οι πλέον αδικημένοι!

Για τη σε κάποιο βαθμό αποκατάσταση αυτής της αδικίας η ΕΣΑμεΑ ζητά από την απαλλαγή στη συμμετοχή στη φαρμακευτική δαπάνη, **να συμπεριληφθούν οι χαμηλοσυνταξιούχοι με ποσοστό αναπηρίας από 50% και άνω και χωρίς ηλικιακό όριο.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |